Der var noget for enhver smag, da der onsdag blev holdt madmesse i Aalborg.

 

Messen havde besøg af over 3000 fagfolk der repræsenterede alt fra grillbarer til gourmetrestauranter. Det er AB Catering i Aalborg der står bag arrangementet der havde lokket over 100 udstillere til Gigantium. Formålet med messen var at give restaurationer og andre virksomheder inspiration til forårets sortiment. Og der var rig mulighed for at finde forårets sællert. Messen bød på alt lige fra spegepølse, stenbider og seneste skrig indenfor chokolade.